আজ থেকেই হাওয়া বদল, দক্ষিণবঙ্গের একাধিক জেলায় ঝড় বৃষ্টির পূর্বাভাস

কলকাতা: আবহাওয়ার (Weather) খামখেয়ালিপনায় ফের ভোল বদল। দক্ষিণবঙ্গের (South Bengal) একাধিক জেলায় ঝড় বৃষ্টির পূর্বাভাস (Thunderstorm Forecast) দিল আলিপুর আবহাওয়া দফতর (Alipur Weather Office)। টানা কয়েকদিন ধরেই ঝড় বৃষ্টি চলবে দক্ষিণবঙ্গের বিভিন্ন জেলায়। অস্বস্তিকর গরমের হাত থেকে মুক্তি মিলবে। কোনও কোনও জেলায় বজ্রবিদ্যুৎ-সহ বৃষ্টির (Thunderstorms) সম্ভাবনা রয়েছে।

বুধবার থেকে একেবারে টানা ৬ দিন দক্ষিণবঙ্গের জেলায় জেলায় দফায় দফায় হালকা বৃষ্টির পূর্বাভাস রয়েছে। আগামী সোমবার পর্যন্ত বৃষ্টির সতর্কতা রয়েছে জেলায় জেলায়। দুই ২৪ পরগনা থেকে শুরু করে দুই মেদিনীপুর,দুই বর্ধমান, হাওড়া,হুগলি, নদিয়া, বাঁকুড়া,পুরুলিয়া, পশ্চিম মেদিনীপুরে হালকা বৃষ্টির সম্ভাবনা রয়েছে। কলকাতা শহরে মিলবে স্বস্তি। মনোরম পরিবেশ থাকবে।

আরও পড়ুন: ঝুঁকিতে কলকাতা, ভূমিকম্পের তছনছ হতে পারে গোটা শহর!

উত্তরবঙ্গের জেলাগুলিতেও আগামী কয়েকদিন আবহাওয়া শুষ্ক থাকবে। তাপমাত্রার উল্লেখযোগ্য পরিবর্তন নেই। বৃষ্টির সম্ভাবনাও খুব কম। উত্তরবঙ্গের দার্জিলিং, কালিম্পং ও জলপাইগুড়ি জেলাতে বিক্ষিপ্তভাবে হালকা বৃষ্টির সম্ভাবনা রয়েছে । আগামী ৭ এপ্রিলও উত্তরবঙ্গের সমস্ত জেলায় বিক্ষিপ্তভাবে বৃষ্টির পূর্বাভাস। দার্জিলিং, কালিম্পং ও কোচবিহারের কিছু কিছু জায়গায় হালকা বৃষ্টি হতে পারে। দক্ষিণবঙ্গের পশ্চিম মেদিনীপুর, বাঁকুড়া, পুরুলিয়া, দুই বর্ধমান, বীরভূম, মুর্শিদাবাদ, নদিয়া ও উত্তর ২৪ পরগনায় বিক্ষিপ্তভাবে হালকা বৃষ্টির পূর্বাভাস রয়েছে ।

বুধবার কলকাতা ও পার্শ্ববর্তী অঞ্চলের দিনের আকাশ পরিষ্কার থাকবে ৷ সর্বোচ্চ তাপমাত্রা ৩৫ ডিগ্রি ও সর্বনিম্ন তাপমাত্রা ২৭ ডিগ্রি সেলসিয়াসের আশেপাশে থাকবে ৷